МИНИСТЕРСТВО НА

ВЪТРЕШНИТЕ РАБОТИ

София 1000, ул."Шести септември" № 29
Рег.№ 8121р-19232, Екз. № единствен
14.10.2026 г.
О Б Я В Л Е Н И Е

На основание чл. 10а, ал. 2 от Закона за държавния служител, чл. 14 от Наредбата за провеждането на конкурсите и подбора при мобилност на държавни служители (НПКПМДСл), МЗ № 8121з-1065/24.06.2026 г. за възлагане на правомощия на орган по назначаването по служебно правоотношение с държавните служители по чл. 142, ал. 1, т. 2 от Закона за Министерството на вътрешните работи и заповед № 8121К-9644/30.06.2026 г., обявявам конкурс за заемане на 1 (една ) вакантна длъжност:
МЛАДШИ ЕКСПЕРТ 
(ГПУ – Златарево)
в сектор „Информационни технологии“ към
Регионална дирекция „Гранична полиция“ - Кюстендил при
Главна дирекция „Гранична полиция“ - МВР,
длъжностно ниво: 11, съгласно Класификатора на длъжностите в администрацията, наименование на длъжностното ниво: експертно ниво 7
І. Минимални и специфични изисквания за длъжността: 

1. Кандидатите да отговарят на изискванията по чл. 7 от ЗДСл;

2. Минимална образователно-квалификационна степен – „Професионален бакалавър по …“;

3. Области на висшето образование – Социални, стопански и правни науки; Природни науки; Математика и информатика; Технически науки; Сигурност и отбрана, съгласно точка 6 от Приложение към чл. 108 от Правилник за устройството и дейността на МВР;

4. Професионални направления – Обществени комуникации и информационни науки; Математика; Информатика и компютърни науки; Електротехника, електроника и автоматика; Комуникационна и компютърна техника; Национална сигурност; Военно дело; Машинно инженерство; Администрация и управление, съгласно точка 6 от Приложение към чл. 108 от Правилник за устройството и дейността на МВР;

5. Минимален професионален опит – не се изисква;

6. Да имат или да получат разрешение за достъп до класифицирана информация до ниво на сигурност „Секретно“ по Закона за защита на класифицираната информация (ЗЗКИ). 

Съгласно чл. 10д, ал. 4 от ЗДСл, актът за назначаване се издава в 14-дневен срок от получаването на разрешението за достъп, когато не е представен такъв документ.

ІІ. Описание на длъжността, съгласно длъжностната характеристика:
- Организира поддръжката, актуализацията и експлоатацията на автоматизираните информационни фондове в ГПУ - Златарево;

- Изготвя предложения за оптимизиране обработката на информационните потоци в ГПУ - Златарево и предлага системни решения за подобряване на работата им;

- Поддържа работоспособността на компютърната техника (сървъри, персонални компютри, принтери, оптически четци), мрежи на локално ниво и друга спомагателна техника;

- Следи за стриктното спазване на предписанията за техническа експлоатация;

- Организира ползването на автоматизираните информационни средства в съответствие с предоставените права за работа;

- Следи за антивирусната защита;

- Поддържа в работоспособно състояние мрежата за предаване на данни към РДГП и към ГДГП;

- Организира и осъществява поддържането и профилактиката на компютърната, комуникационната и спомагателната техника и съоръжения, експлоатирани в ГПУ-Златарево;

- Организира сервизната и по възможност извършва ремонтна дейност по отстраняване на възникнали повреди по техническите средства;

‑ Изпълнява дейности по изпълнение на проекти или програми, съфинансирани от Европейските структурни и инвестиционни фондове или финансирани от други държави, от международни финансови институции и други донори, по които бенефициент, партньор или изпълнител е МВР или структура на МВР.

III. Начин за провеждане на конкурса: 

-
Решаване на тест за познания от професионалната област на длъжността и относно администрацията, в която е конкурсната длъжност;

-
Интервю.
IV. Граници (от - до) на заплатата, определена за длъжността за степен 1 - от 620,20 евро до 919 евро, съгласно Наредба за заплатите на служителите в държавната администрация. 
При назначаване на кандидата спечелил конкурса, се определя основна месечна заплата по Приложение 1 към Наредбата за заплатите на служителите в държавната администрация и съгласно Вътрешните правила за заплатите в МВР.
V. Необходимите документи, които кандидатите следва да представят за участие в конкурса са:

1. Писмено заявление за участие в конкурса по образец, съгласно Приложение № 3 към чл. 17, ал. 2 от НПКПМДС;

2. Декларация по чл. 17, ал. 3, т. 1 от НПКПМДС;

3. Копия от документи за придобитата образователно-квалификационна степен, допълнителна квалификация и правоспособност, които се изискват за длъжността. Ако дипломата на кандидата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага;
4. Копие от документи, удостоверяващи продължителността и областта на професионалния опит, при наличие на такъв;

5. Копия на документи за придобит ранг, при наличие на такъв;

6. Други документи, свързани с изискванията за заемането на длъжността.

Кандидатите следва да имат предвид обстоятелствата посочени в чл. 7, ал. 2 от ЗДСл, както и задължението им при класиране да представят необходимите документи за проучване за издаване на разрешение за достъп до класифицирана информация съгласно ЗЗКИ и Правилника за прилагане на ЗЗКИ.

Българските граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на Република България, се ползват с предимство при кандидатстване за работа в държавната администрация при постигнати равни крайни резултати от проведената процедура.

VI. Място и срок за подаване на документите за участие:

Подаването на заявлението и приложенията към него се извършва лично от всеки кандидат или чрез пълномощник. Документите може да се подават и по електронен път на електронна поща: rdgp-kyustendil@mvr.bg, като в този случай заявлението по чл. 17, ал. 2 и декларацията по чл. 17, ал. 3, т. 1 от НПКПМДС следва да бъдат подписани от кандидата с електронен подпис.

Срокът за подаване на документите е 10-дневен от датата на публикуване на обявлението за конкурса, в сектор „Човешки ресурси“ към Регионална дирекция „Гранична полиция“ - Кюстендил при Главна дирекция „Гранична полиция“ - МВР, на адрес: гр. Кюстендил, ул. „Лозенски път“ № 1, всеки работен ден от 10:00 ч. до 12:00 ч. и от 14:00 ч. до 16:00 ч. Телефон за справки и допълнителна информация – 078/557102.
При подаване на документите по електронен път кандидатите следва да проверяват статуса на същите на горепосочения телефонен номер.
VІІ. Оповестяването на конкурса, списъците и други съобщения във връзка с конкурса да бъдат обявени на електронната страница на дирекция „Човешки ресурси“ - МВР в Интернет и Интранет.
ВПД АДМИНИСТРАТИВЕН

СЕКРЕТАР НА МВР:




    /п/
      Габриела Килфанова

